《巾子山》
宋代·董嗣杲

岌页山形丑莫收，傍湖独整傲春秋。
几株乌桕无根在，一幅华春有样留。
寒日霜乾还掠额，晓天岚重且遮头。
东篱漉酒人知得，醒立风前不可求。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。